त्यसले आज सम्मका कार्यक्रमहरुले युवा शिक्षा युवा स्वास्थय युवा रोजगारका सवालहरुमा माखो पार्न पनि सकेका रहेनछन् भन्ने कुरा माथिको तथ्यांकले पुष्टि गरेको छ । आजसम्म किन युवाको समग्र विकासका लागी राज्यले एकिकृत कार्यक्रम ल्याएको छैन राज्यले ल्याएका सिमित कार्यक्रमहरुले अपेक्षा गरे जस्तो युवाका तमाम समस्याहरुलाई उचित सम्बोधन किन गर्न सकेन उत्तर सहज छ किनभने आजसम्म युवा को हुन् र उनिहरुको प्रधान समस्या के हो भन्ने बारेमा अस्पष्टता थियो र छ । युवा र युवाका मुद्धाहरुको सहि पहिचान भएन भने जस्तो सुकै कार्यक्रम ल्याए पनि त्यसले सही अर्थमा परिवर्तन ल्याउन सक्ने छैन ।
